
	วันศุกร์ 15 มกราคม 2559

	เวลา 07:00 - 08:00 น.
	รับประทานอาหารเช้า ณ ศาลาลีลาวดี

	เวลา 08:15 - 09:00 น.
	ฟังการบรรยายในหัวข้อ “หลักการพัฒนาตามตำราแม่ฟ้าหลวง และการพัฒนาขั้นต้นน้ำ ขั้นกลางน้ำ และขั้นปลายน้ำ” และ ศูนย์ข้อมูลโครงการพัฒนาดอยตุงฯการพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้” โดยการติดตามประเมินผลอย่างต่อเนื่อง"การเรียนรู้กระบวนการพัฒนาตามตำราแม่ฟ้าหลวงฯ การพัฒนาขั้นต้นน้ำ เป้าหมายการพัฒนาในข้ันนี้เน้นการแก้ปัญหาให้ชาวบ้านอยู่รอด จากการที่ไม่มีกินหรือมีกินไม่พอ ให้มีข้าวกินตลอดปีและรายจ่ายลดลง ด้วยการบริหารจัดการทรัพยากรธรรมชาติและสิ่งแวดล้อมอย่างมีส่วนร่วมกับชุมชน อีกท้ังส่งเสริมการสร้าง อาชีพเพิ่มรายได้ผ่านการบริหารจัดการกองทุน และไม่เกิดหนี้ใหม่ โรคติดต่อต่างๆ ได้รับการรักษาและควบคุม ชาวบ้านเข้าถึงสาธารณูปโภคพื้นฐาน โดยเดินทางไปศึกษาดูงานสภาพการพัฒนาในขั้นต้นน้ำของดอยตุงกว่า 20 ปีก่อนที่โครงการปลูกป่าปางมะหัน โครงการฯ ที่เริ่มดำเนินการในปี พ.ศ.2548 โดยการนำหลักการ ความรู้และข้อผิดพลาดของดอยตุงมาปรับใช้ พร้อมทั้งพูดคุยแลกเปลี่ยนกับผู้นำชุมชนคนรุ่นใหม่และอาสาพัฒนาที่สานต่อการทำงานเพื่อชุมชนของตัวเองหลังการถอนตัวของโครงการฯ ในปี พ.ศ.2552 การพัฒนาขั้นกลางน้ำ เป้าหมายคือ ชุมชนมีรายได้ที่มั่นคง ปลดหนี้ได้บางส่วนหรือท้ังหมด เข้าถึงการศึกษาที่มีคุณภาพ และมีความรู้ในการป้องกันโรคภัยไข้เจ็บและเข้าถึงการศึกษาที่ดี ด้วยการเปิดโอกาสทางเศรษฐกิจ เสริมศักยภาพชุมชน ต่อยอดภูมิปัญญาท้องถิ่นด้วยเทคโนโลยีที่"

	เวลา 09:00 - 09:30 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 09:30 - 10:00 น.
	รับประทานอาหารว่าง ณ หน้าห้องประชุมออดิทอเรียม หอแห่งแรงบันดาลใจ

	เวลา 10:00 - 10:10 น.
	ออกเดินทางไปยังพระตำหนักดอยตุง

	เวลา 10:10 - 10:45 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 10:45 - 11:00 น.
	ออกเดินทางจากพระตำหนักดอยตุงไปยังสวนแม่ฟ้าหลวง

	เวลา 11:00 - 12:00 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 13:30 น.
	คณะเดินทางกลับโดยสวัสดิภาพ


